text: Flere flygtninge er ankommet til Padborg
  09 september 2015 kl. 05.56
  Omkring 100 flygtninge i løbet af natten og onsdag morgen ankommet med tog fra Tyskland, oplyser Syd- og Sønderjyllands Politi.
  Her onsdag morgen klokken syv var der godt 30 flygtninge med toget, der ankom til Padborg Station. Syd- og Sønderjyllands Politi oplyser til TV SYD, at alt er forløbet stille og roligt og at alle flygtninge har forladt toget.
  Alle flygtninge bliver nu kørt videre i bus, og politiet går samtidig i gang med at registrere de nyankomne.
  Også natten til onsdag er der kommet flere flygtninge med tog. Ifølge Syd- og Sønderjyllands Politi er det samlede tal godt 100.
  